
Dit artikel is gesjreve (of begos) in't Mestreechs. Laes hie wie v'r mit de versjillende saorte Limburgs omgaon. 


't Kantonees, ouch wel Yue-Chinees geneump, is ein vaan de 
hoofdialekte vaan't Chinees, gesproke in zuielek China. Wie bij de 
aander Chinese hoofdialekte kin me't hiel good es 'n apaarte taol 
zien, umtot't zier sterk vaan aander soorte Chinees versjelt en neet 
demet oonderling verstoonbaar is. Um politieke en cultureel reies 
weurt't Kantonees toch es e dialek gezeen: de sprekers zien Han- 
Chineze, zjus wie de sprekers vaan 't Mandarijn en aander soorte 
Chinees. 

De gemeine naom Kantonees kump vaan de stad Kanton 

(Gwanzhou ) in Zuid-China, 't cultureel middepunt vaan 't 
* iijtt-j - j * jjii Verspreiing vaan't Kantonees in 

taolgebeed. Herdoor rs de nomenclatuur neet gans dudelek: 

sommege verstoon oonder Kantonees allein d'n tongval vaan Kanton 

en neume de ganse dialekgrop Yue, aandere gebruke 't begrip 

Kantonees veur de ganse dialekgrop en neume de taol vaan Kanton 

Standaardkantonees. De leste optie weurt in dit artikel ouch opgevolg. 


't Kantonees zit wat status betrof tosse volkstaol en cultuurtaol in: 't gief (wie gezag) 'ne standaardvorm, 't 
weurt soms officieel gebruuk (veural moondeling) en vrij deks opgesjreve. Gesjreve Kantonees kint 'n 
aontal karakters wat in't Mandarijn gaaroet neet weurt gebruuk. De ISO 639-3-code is yue. De taol had in 
1984 nao sjatting 56 mieljoen sprekers. Inheims is ze in groete deile vaan de provincie Guangdong, in Hong 
Kong en Macau; groete migrantegemeinsjappe (de zoegeneumde Kantonesen diaspora ) leve in Vietnam, 
Maleisie, Singapore en de Vereinegde Staote; ouch de Chineze in Nederland zien vaanajds 
KantoneestaolegJ 1 ^ 

Historic 


De historie vaan 't Chinees in de regio begint met de invasie vaan Chinese leger in d'n tied vaan de 
Qindynastie, aon't ind vaan d'n daarden iew veur Christus. Tot daan touw waor dit gebeed bevolk gewees 
met zoegeneumde Baiyuevolker, die 'n oonbekinde taol spraoke. Wat met die lui is gebaord, wet me neet 
perceis, meh in eder geval kaome (Han-)Chineze dao massaol woene en naome hun taol, 't Aajdchinees, 
met. 

Tot aon d'n tied vaan de Tangdynastie - rouw-eweg de zevenden tot en met de negenden iew - bleve de 
versjelle tosse de Chinese dialekte te euverzien; met't Middelchinees vaan toen moot me ziech zoewel in 
noord es in zuid good verstoonbaar hobbe kinne make. Tenao evels raakde't zuie vaan't land geisoleerd 
vaan de machsbasis in Peking, en dewijl ziech dao't Mandarijn oontwikkelde, behele de zuieleke dialekte 
vaol awwerwetse trekke (zoewie plosieve es indklaank), dewijl ze zelf wel aander veranderinge doorveurde. 
Zoe woorte ze veer toene vaan't Middelchinees deils opgesplits. A1 deen tied waor de positie vaan't dialek 
oonbedreig, neet allein door de maotege communicatie met Peking, meh ouch doortot de gesjreve 
cultuurtaol Klassiek Chinees bleef. 

Wie de Europeaone nao Oos-Azie kaome, leet allein Kanton de boetelandsen handel touw. Daorum riechde 
ziech de blik vaan't weste op die stad. Westerse handelere die Chinees lierde, riechde ziech neet op Klassiek 
Chinees of Mandarijn meh op Kantonees. Me zuut deen invlood beveurbeeld nog in de westerse naom veur 
de hoofstad, Peking: dee leit ziech neet aof vaan't Mandarijn Beijing meh ieder vaan't Kantonees Bakl 
kingl (spreek oet pakking). Dat gaof 'nen iersten aonzat tot Kantonees es prestiesjdialek. Ouch waor't zjus 
oet dees stad tot in de negentienden en vreug-twintegsten iew versjellende Chineze migreerde nao aander 
len in de regio of nog wijer eweg. 

De val vaan't Keizerriek (1911) maakde de weeg vrij veur't aofsjaffe vaan't Klassiek Chinees te geunste 
vaan't Mandarijn es officieel taol. Sindsdeen waor't Kantonees oondergesjik. Decennialaank - zeker ouch 
oonder Mao - streefde me sterk denao um de standaardtaol euveral in't land in te veure. Aon d'n aandere 
kant kraog't Kantonees in Hong Kong en Macau vaol beteikenis es de spreektaol vaan dao geproduceerde 
films en series. De leste jaore is de hajding vaan de Chinese regering get coulanter. 

O onderver deiling 


't Kantonees liet ziech oonderverdeile in 'n aontal versjellende dialek(sub)groppe: 

■ Yuehai 

■ Guangfu; hei-oonder valle ouch't Standaardkantonees en de variante vaan Hong Kong en 
Macau 

■ Tanka (Danjia), de taol vaan't gelieknaomeg volk vaan zienomade 

■ Sanyi 

■ Zhongshan 

■ Siyi of Taishanees; vaol gesproke in de Vereinegde Staote 

■ Luoguang 





■ Gaoyang 

■ Guilin 

■ Yulin 

■ Nanning 

■ Wuzhou 

■ Beihai 

De leste vief dialekte weure same wel Guinan geneump. 't Geit hei 
um 'n grop relatief sterk vaan't Kantonees versjellende varieteite. 

Status 



De Kantonese dialekgroppe. 


Zoewel op't vasteland vaan China es op Taiwan gelt't Pekinees dialek vaan't Mandarijn es de officieel taol. 
't Beleid vaan de euverheid is drop geriech op dit Mandarijn te promote, zoetot me ziech in gans't land 
verstoonbaar kin make. De dialekte hobbe geinen officiele status, meh ze weure neet structureel oonderdrok 
(wie in Fraankriek laank is gebaord). Noe en daan kump e beriech binne euver lierlinge die straaf kriege 
veur't spreke vaan Kantonees, meh ech frequint is dit neet. Publicaties gesjreve in't Kantonees weure 
algemein touwgelaote en Kantoneestaolege films en meziek zien hendeg populair, neet allein in China meh 
ouch daoboete. 

In Hong Kong en Macau is de situatie aanders. De regering sjrijf allein veur tot de officieel taol 'Chinees' is, 
meh zeet neet tot dat Mandarijn moot zien. In de praktijk deent't Kantonees dao in eder geval es officieel 
gesproke taol: in de regering en't oonderwies weurt miestes gei Mandarijn gesproke, al sjrijf me't wel op. 

Wie gezag leve vaol sprekers vaan't Kantonees in Zuidoos-Azie en heet me dao touwgaank tot Kantonees 
gesproke popcultuur. Allein in Singapore weurt't Kantonees actief oonderdrok, same met de aander Chinese 
dialekte: umtot de Chinese gemeinsjap dao nogal heterogeen is, welt me door 't gebruuk vaan de 
standaardtaol mier einheid smeie. 't Opebaar gebruuk vaan Kantonees is verboje en de geneumde films en 
meziek zien neet te kriege. 

Klaanklier 


De Yue-dialekte zien oonderein hendeg divers en vaan ein klaanklier 
velt daan ouch neet te spreke. Toch kin de klaanklier vaan n'importe 
welk dialek 'ne gojen indrok vaan ze allemaol geve, in't bezunder 
vaan de versjelle tosse't Kantonees en't Mandarijn. Hei weurt de 
klaanklier vaan't Standaardkantonees besjreve. 


Beginklaanke 



Wie bij alle Chinese dialekte weurt 'n syllaab opgebroke in Vocaole (klinkers) in't 

beginklaanke en oetgeng of indklaanke. De beginklaank is ofwel 'ne Standaardkantonees. Sommege 

consonant (metklinker) ofwel 'ne nulklaank (daan begint de syllaab zien allofone; zuug de teks. 
met 'ne vocaol; eventueel kin de nulklaank weure gerealiseerd es 'ne 
glottisslaag). In de Standaardkantonesen inventaris vaan 

beginklaanke oontbreke, zjus wie in 't Mandarijn, mediae (weike plofklaanke); me kint tenues (hei 
plofklaanke /p/, III en /k/) en geaspireerde tenues (/p h /, /t h /, /k h /). E versjel is tot de Mandarijnse retroflexe 
{l\l, /$/, /1§/, / t? h /) en palataole (/te/, /t6 h /, /6/) hei gans oontbreke. Wel heet 't Kantonees 
gelabialiseerde klaanke (/k w / en /k w h /) die't Mandarijn weer neet kint. De h is in't Kantonees weiker es in't 
Mandarijn: mier 'n echte /h/ en gein Ixl. 



















Oetgeng 


Groeter evels zien de versjelle bij de indklaanke/oetgeng. 'nen Oetgaank besteit deks oet 'ne vocaol en 'ne 
consonant. De meugeleke aofsletende klaanke zien de haafvocaole /j7 en /w/, de liquidae /m/, /n/ en /q/ 
zoewie de plosieve /p/, III en Ikl. Die plosieve en ouch de /m/, koume in't Mandarijn noets in indklaanke 
veur. (Waord wie Kai2 Dakl (vreuger vleegveld vaan Hong Kong) en dim2 saml drage heidoor e typisch 
Kantonees stumpel; ze zouwe in't Mandarijn Qi De respectievelek dian xin luie). 

Ouch de behandeling vaan klinkers is aanders. In't Mandarijn kint me e groet aontal klinker klaanke, die 
door taolwetensjappers tot vief foneme weure trokgebrach. 't Kantonees kint minder allofonie, meh wel ach 
klinkerfoneme. Zoe maak me in dees taol versjel tosse /u/ ('oe') en lyl ('uu'), dewijl dat in't Mandarijn 
variante vaanein zien, die in de transcriptie ummer es <u> weure gesjreve. Ouch kint't Kantonees, aanders 
es't Mandarijn, versjel tosse lang en korte vocaole. Wel weure lang en korte vocaole deks e bitteke aanders 
gerealiseerd: 'n lang a klink wie /a:/, 'n korte a wie lei. 

Soms hobbe syllabes gaaroet geine vocaol. D'n indklaank besteit daan allein oet /m/ of /q/. 


Toene 

Vaan 't Kantonees weurt deks gezag tot't 'n aofsjrikwekkend groet aontal toene heet; nege weurt deks 
geneump. E bitteke oetlegk kin evels laote zien tot de situatie neet zoe gecompliceerd is wie ze liek. 

De toene zien te verdeile in toene vaan ope syllabes en die in geslote syllabes. In ope syllabes zien zes of 
zeve toene meugelek, in geslote mer drei. (Twie traditioneel toene oet't Standaardkantonees zien in modern 
variante, zeker in Hong Kong, goon samevalle; 't is op dit systeem tot de gaankbaar indeilinge zien 
gebaseerd.) 

Toene in ope syllabes zien: 

1. PH^: hoeg vlaak (1) of hoeg vallend (1); twie toene in't traditioneel Kantonees 

2. PJ!±: midde klummend (1) 

3. PUS: midde vlaak (-1) 

4. lieg vallend (J) of zier lieg vlaak (J) 

5. Pi±: lieg klummend (/I) 

6. PUS: lieg vlaak (-1) 

Toene in geslote syllabes zien: 

7. ±PiA: hoeg (1; kump euverein met 1) 

8. TPSA: midde (H; kump euverein met 3) 

9. PiA: lieg (-1; kump euverein met 6) 

De cieferkes zien in transcripties e.d. gebrukelek. 

Grammair 


De grammair vaan't Kantonees heet met dee vaan aander Chinese dialekte veural euvereinkomste, meh 
ouch dudeleke versjelle. 





Wie alle soorte Chinees is 't Kantonees isolerend (analytisch), meh neet mie zoe strik wie 't Klassiek 
Chinees: zoe good wie 't Mandarijn en in tegestelling tot de klassieke taol maak de taol gebruuk vaan 
versjellende suffices. Zoe weurt't partikel Pffe (- dei6 ) gebruuk veur't miervoud vaan substantieve, wie in't 
Mandarijn ‘ff] (-men). In tegestelling tot dat leste kin't Kantonees suffix allein nao waord veur zakes koume. 
Aander suffices of partikele (kwestie vaan analyse) kinne nujeg zien um de woordsoort oet te make. 

Wie't Mandarijn heet ouch't Kantonees zoegeneumde maotwaord die nao telwaord e.d. mote koume um de 
aard vaan de getelde objekte oet te drokke. 

't Werkwoord kin versjellende tije en wijze hobbe. Die weure door speciaol partikele oetgedrok. 

De syntaxis vaan't Kantonees SVO (oonderwerp - werkwoord - veurwerp), meh umtot de Chinese dialekte 
topic prominent zien, kin't veurwerp good nao veure koume. Door't oontbreke vaan naomvalle o.g.d. kin de 
beteikenis vaan 'ne zin daan dobbelzinneg weure; gemeinelek wijs de conteks evels oet wat of wee 't 
oonderwerp is. 

Gesjreve Kantonees 


A1 in de late Qing-dynastie woort't Kantonees opgesjreve, en wel in de zoegeneumde Kantonesen opera. In 
d'n twintegsten iew oontwikkelde ziech veural in Hong Kong, boe vaol lui gei Mandarijn kinne of koste, 'n 
op't Kantonees gebaseerde sjrieftaol wijer. De leste decennia heet die 'n groete vloch genome. Me zuut't 
allewijl vaol op't internet (chatboxe, sociaol media etc.) zoewie in pretentieloes publicaties wie roddelblajer. 
In de riechszaol weure vaanajds al getugenisse gesproke in't Kantonees letterlek oet de moond vaan de 
spreker opgeteikend. 


Karakters 

Wienie't Kantonees weurt opgesjreve in Chinese karakters, heet me globaol gezag twie keuze. De ierste 
keus is etymologische 'spelling': me gebruuk daan veur e Kantonees woord 'tzelfde karakter wat me veur dat 
woord gebruukde in't Klassiek Chinees, en wat me nog ummer gebruuk in't Standaardchinees. In zoe'n 
gevalle versjelt gesjreve Kantonees neet zoevaol vaan gesjreve Mandarijn en zien Kantonese tekste veur alle 
Chineze te begriepe. Sommege waord, die in't Mandarijn intosse verawwerd zien meh in't Kantonees wijer 
leve, gebruke ouch't bijbehurend klassiek karakter wat me in't Standaardchinees neet mie kint. Ouch daan 
blijf 'nen teks veur d'n erudiete Chinees leesbaar. 

De twiede optie is 'fonetisch spelle'. In dat geval gebruuk me veur 't Kantonees e karakter wat in de 
Mandarijnse oetspraok't Kantonees't beste weergeef. In dat geval is't vaol lesteger veur 'ne Chinees dee gei 
Kantonees kint um 'nen teks in die taol te leze. 

Tot slot zien ouch 'neologistische' karakters in gebruuk, die koelek veurkoume in aander dialekte. Zoe weurt 
't woord lip 'lif', e lienwoord oet't Ingels, wel es $i 1 gesjreve: 'n combinatie vaan M ('kaar', 'oto'; de lif 
bringk d'ch jummers nao 'n aander plaots) en ±Z (lap, 'n fonetische benaodering). 


Transcriptie 

Wie't Mandarijn weurt ouch't Kantonees deks in Latiense letters getranscribeerd. 't Relatief groet belaank 
vaan 't Standaardkantonees maakde door de jaore heer de noed dao-aon ummer groet. Door zien 
aofwiekende klaanklier kin me evels neet veur allebei de dialekte perceis dezelfde fonologie gebruke. Toch 
hobbe ziech bij zoewel Mandarijn es Kantonees versjellende analoog veranderinge voltrokke. 




De ierste wiedverspreide standaard woort in 1888 door Britse missionaire oontwikkeld; me spraok langen 
tied vaan de Kantonese standaardromanisatie. Hun systeem woort in de jaore 1920 en 1930 verbeterd door 
twie Oosteriekse missionaire, Meyer en Wempe. Dees systeme gonge sterk oet vaan bestaonde transcripties 
veur't Mandarijn, wie de Wade-Gilestranscriptie. Kinmerkend is tot de spraokklaanke /p, t, k/ ouch weure 
gesjreve es <p>, <t> en <k>; de geaspireerde variante (zuug bove) weure met apostrofe gesjreve (<p'>, <t'>, 
<k'>). De lang vocaole, oonbekind in't Mandarijn, sjreve dees twie geisteleke oet met dobbel letterteikes 
(<aa> etc.). Zoe'n transcripties koume vaol awwer studente nog vertrojd veur; tot 1980 waore ze in de 
Westerse wereld gebrukelek. 

De ierste transcriptie die economischer met't Latiens alfabet umgong waor de Yaletranscriptie, in d'n Oorlog 
oontwikkeld aon de gelieknaomege Amerikaonse universiteit veur soldaote die in de Oos gonge vechte. 
Typisch veur de Yalesysteme is tot me veur't iers <b>, <d> en <g> gebruuk veur stumloes plosieve, zoetot 
me <p>, <t> en <k> kos goon gebruke veur de geaspireerde variante en de apostrofe euverbojeg woorte. 

Dit systeem waor ummer nog relatief umslechteg, umtot 't bepaolde typisch Kantonese versjelle neet 
maakde. De klaank [y] ( uu ) beveurbeeld, in 't Mandarijn 'ne variant vaan /u/ (oe), woort met <yu> 
weergegeve. Um zoe'n probleme op te losse oontwikkelde me't Kantonees pinyin (1971, Volksrippubliek) 
en't Jyutping (1993, Hong Kong). 

Typisch aon dees systeme is tot de letter <y> veur de klaank /y/ weurt gebruuk, en de letter <j> veur de 
klaank /j/. Met aander waord: de j weurt gebruuk wie in't Nederlands (en Limborgs), dewijl in awwer 
transcripties vaan 't Kantonees (en bekans alle systeme veur 't Mandarijn) de j op z'ch Ingels weurt 
oetgesproke. Ouch opvallend is tot de toene nog ummer met cieferkes weure aongegeve ( Jyut6ping3 ), dewijl 
't Mandarijn-pinyin dao accentteikes veur is goon gebruke. Umtot't Mandarijn mer veer toene heet en't 
Kantonees zeker zes, zouw't gebruuk vaan accente in die leste taol minder praktisch zien. 

Bronne 


Veur dit artikel is gebruuk gemaak vaan de Ingelstaolege artikele Yue Chinese, Cantonese, Cantonese 
phonology, Cantonese grammar, Written Cantonese en vaan de apaarte artikele euver de versjellende 
romanisaties. 

